**Sigurd Hoff** (født 2. april 1889 i Christiania, død 9. august 1955 i Oslo) var en norsk oratorie- og operasanger (lyrisk tenor), og skuespiller.

Liv og virke
------------

### Bakgrunn

Sigurd Hoff var sønn av bygningsentreprenør Karl Johan Hoff (1827–1887) og hans hustru Maria Hoff (født 1861).

### Karriere

Han debuterte som operasanger i 1916 og gjorde en bemerkelsesverdig karriere som lyrisk tenor. I operaen fremførte rollen som *Dr. Faust* i operaen ved samme navn av Charles Gounod, *Jacquinot* i Fidelio (første gang i Opera Comique, 1929); *David, Hans Sachs' læregutt* i Richard Wagners *Mestersangerne fra Nürnberg* (første gang i 1933) og *Riksfyrsten Leopold* i *La Juive* av Jacques Fromental Élie Halévy. Han arbeidet i det første faste operakompaniet i Norge, *Opera Comique*, som eksisterte fra 1918 til 1921 og ga forestillinger i Oslo i bygget i Stortingsgaten 16. Etter nedleggelsen av Opera Comique arbeidet Sigurd Hoff ved Nationaltheatret.

Hans reportoar omfattet også roller som sanger og i noen tilfeller som ikke syngende skuespiller i Giuseppe Verdis *Trubaduren* (Opera Comique, første gang 1920), Karl Millöckers *Tiggerstudenten* (Opera Comique, 1920), Vincenzo Bellinis *Norma* (Opera Comique, 1920), Johann Strauss d.y.s *En natt i Venedig* (Opera Comique, 1920), Wolfgang Amadeus Mozarts *Tryllefløyten* (Opera Comique, 1920), Ruggero Leoncavallos *Bajasser* (*Pagliacci*, Nationaltheatret/Norsk Operasangerforbund 1931), Henrik Ibsens *Catilina* (Studieteatret, 1935), Jacques Offenbachs *Hoffmanns Eventyr (Nationaltheateret, 1938), Mozarts* Figaros bryllup *(Nationaltheatret, 1938) og Georges Bizets* Carmen *(Nationaltheatret, 1948).* 

Av og til opptrådte han ved forskjellige operahus internasjonalt, blant dem Kungliga operan i Stockholm.

Filologen, leksikografen, oversetteren og poeten Ivar Orgland var elev av Sigurd Hoff i hans ungdom, da han var tenorsanger i Oslo Domkor og i Sølvguttene. Han underviste også blant annet sangeren Olav Werner.

Sigurd Hoff ble utnevnt av kong Haakon VII til ridder av St. Olavs Orden i 1947.

I 1943 sang han i *Requiem* (opus 42) da dette verket av Sigurd Islandsmoen ble urfremført i sin helhet i Vår Frelsers kirke den 14. januar. Bergen (1949) Fire av satsene hadde allerede 1. november 1942 vært fremført i Frogner kirke. Verket ble ved begge anledninger fremført av Cæciliaforeningen og Filharmonisk Selskaps Orkester. Organist var Rolf Karlsen og solistene var, fouten Sigurd Hoff (tenor), Gunvor Mjelva (sopran), Svanhild Richvoldsen (alt), og Øystein Sinding-Larsen (bass). Arild Sandvold dirigerte konserten.

Sigurd Hoff var gift med pianisten og musikklæreren Gunda Hoff (1885–1970), født Holt, og hadde to barn. 

Han døde av en hypertensiv krise den 9. august 1955 i Oslo, i en alder av 66 år, og ble gravlagt 23. august på Vestre gravlund i Oslo.

Referanser
----------

1. 1 2 3   sceneweb.no, besøkt 12. august 2017[Hentet fra Wikidata]
2. ↑   www.begravdeioslo.no, besøkt 12. august 2017[Hentet fra Wikidata]
3. 1 2 3 4 5  «Sigurd Hoff». Sceneweb. Besøkt 12. august 2017.
4. ↑  Maud Hurum. «SIGURD HOFF (1889-1955)». *hf.uio.no*. Institutt for musikkvitenskap. Besøkt 6. november 2021.
5. ↑  «De andre – Norsk Lydinstiutt». *norsklydinstitutt.no*. Kopirett Norsk Lydinstitutt. Besøkt 6. november 2021.
6. ↑  Jon Grepstad. «Ivar Orgland». *allkunne.no*. Allkunne. Besøkt 6. november 2021.
7. ↑  «Liv og Virke». *ivarorgland.org*. Besøkt 6. november 2021.
8. 1 2  Libæk, Rudolf J. (1979). *Norges eldste oratoriekor Cæciliaforeningen gjennom 100 år: 1879 – 1979*. [Oslo]: Cæciliaforeningen. s. 196.
9. ↑  Aftenposten 15. januar 1943, anmeldelse av David Monrad Johansen
10. ↑  «Gravnr: 20.201.17.009 Vestre gravlund». Oslo kommune / Gravferdsetaten. Besøkt 12. august 2017.

Eksterne lenker
---------------

* (no) Sigurd Hoff hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF
 |